Αμρ Ουάρντα

Ο Μεντχάτ Μοχσέν ΟυάρνταPlayer details, ιστότοπος Αφρικανικής Συνομοσπονδίας Ποδοσφαίρου (CAF)  (αραβικά: عمرو مدحت محسن وردة, Αλεξάνδρεια, 17 Σεπτεμβρίου 1993) είναι Αιγύπτιος διεθνής ποδοσφαιριστής, ο οποίος αγωνίζεται στις θέσεις του ακραίου επιθετικού και του επιθετικού μέσου για λογαριασμό του Ηρακλή Θεσσαλονίκης.

 Σταδιοδρομία σε συλλογικό επίπεδο 
Ξεκίνησε το άθλημα στη γενέτειρά του με τη Σπόρτινγκ Αλεξάνδρειας και το 2009 εντάχθηκε στα τμήματα υποδομών της. Το 2011 έγινε μέλος της ομάδας νέων (Κ-23) της Αλ ΑχλίTransfer history , transfermarkt.gr  και επιλέχθηκε για την ανδρική στις 16 Ιουνίου 2014, ως αλλαγή κατά την τελευταία αναμέτρηση πριν τα πλέι οφ της περιόδου,Performance data > 2013/14 • Egyptian Premier League, transfermarkt.gr  γεγονός που του επέτρεψε να συμπεριλαμβάνεται μεταξύ των πρωταθλητών Αιγύπτου 2013-14.Club-statistics, national-football-teams.com  Ωστόσο, αυτή υπήρξε και η μοναδική του εμφάνιση στη διοργάνωση για την Αλ Αχλί,Performance data > El Ahly Cairo • Compact , transfermarkt.gr  καθώς τον Ιανουάριο του 2015, παραχωρήθηκε με δανεισμό στην Αλ Ιτιχάντ Αλεξάνδρειας (16 αγώνες Α΄ κατηγορίας, 1 γκολ),All time playing career, footballdatabase.eu  ενώ το ερχόμενο καλοκαίρι ήρθε με ελεύθερη μεταγραφή στον Παναιτωλικό.

Η απόδοσή του στην ελληνική Σούπερ Λιγκ, ως αριστερός εξτρέμ αλλά και οργανωτής του παιχνιδιού,Performance data > Panetilokos Agrinio • Played positions , transfermarkt.gr  προκάλεσαν το ενδιαφέρον συλλόγων της Ιταλικής Σέριε Α, η συμμετοχή στην οποία αποτελεί για τον ίδιο ένα μακροχρόνιο στόχο της καριέρας του.Aτακάρες Μαντζουράκη για τον "αγαπησιάρη" , sportdog.gr Τελικά και κατόπιν 39 αγώνων πρωταθλήματος (9 γκολ και 2 ασίστ) σε θητεία 1½ χρόνου στον Παναιτωλικό,Όλες οι χρονιές , ιστότοπος Super League Ελλάδα αποκτήθηκε για τα επόμενα 3½ χρόνια από τον ΠΑΟΚ, με μεταγραφικό κόστος της τάξης των 350 χιλιάδων ευρώ και αμοιβή 250 χιλιάδες.Οι επτά Αιγύπτιοι του ΠΑΟΚ, contra.grΌγδοος Αιγύπτιος του ΠΑΟΚ ο Ουάρντα , sdna.gr 

Λίγους μήνες μετά την μεταγραφή του στον ΠΑΟΚ πανηγύρισε και τον πρώτο τίτλο στην ομάδα του, καθώς ο ΠΑΟΚ επιβλήθηκε στον τελικό του κυπέλλου της ΑΕΚ με σκορ 2-1. Ο ίδιος δεν αγωνίστηκε. Τις επόμενες χρονιές δεν αποτέλεσε βασική επιλογή για την ομάδα με αποτέλεσμα να δοθεί δανεικός σε Ατρόμητο και Λάρισα. Το καλοκαίρι του 2020 έμεινε ελεύθερος από τον ΠΑΟΚ και συνέχισε για ένα εξάμηνο στον Βόλο, για να πάρει από εκεί ξανά μεταγραφή για τον Δικέφαλο του Βορρά.

Στην ομάδα του ΠΑΟΚ πραγματοποίησε καλές εμφανίσεις και κέρδισε την εμπιστοσύνη του προπονητή της ομάδος, Πάμπλο Γκαρσία, όπου και τον ξεκινούσε στην αρχική ενδεκάδα. Στο φινάλε της σεζόν πανηγύρισε τον δεύτερο τίτλο του με την ομάδα της Θεσσαλονίκης, καθώς στον τελικό του κυπέλλου στις 22 Μαΐου 2021, ο ΠΑΟΚ ήρθε αντιμέτωπος με τον ΟΣΦΠ, με τον Δικέφαλο του Βορρά να επικρατεί με σκορ 1-2. Ο Ουάρντα, αγωνίστηκε για 80 λεπτά, όπου και αντικαταστάθηκε από τον Χάρη Τσιγγάρα.

Το καλοκαίρι του 2021 πήρε μεταγραφή για την ομάδα της Ανόρθωσης, όπου έμεινε μέχρι και το χειμώνα του 2023. Στην ομάδα της Κύπρου, αγωνίστηκε συνολικά σε 41 αγώνες πρωταθλήματος και σημείωσε 10 γκολ. Κατά την διάρκεια της μεταγραφικής περιόδου του Ιανουαρίου, πήρε μεταγραφή για την επίσης Κυπριακή ομάδα Απόλλων Λεμεσού, όπου και έμεινε μέχρι το καλοκαίρι της ίδιας χρονιάς, αγωνιζόμενος συνολικά σε 19 αγώνες πρωταθλήματος πετυχαίνοντας 4 γκολ.  

Εκείνο το καλοκαίρι, και έπειτα από μία επεισοδιακή μεταγραφική περίοδο, όπου ο Ουάρντα συνολικά ήρθε σε συμφωνία με 3 ομάδας (Ραζά Κλεμπ Ατλετίκ, Δόξα Κατωκοπιάς και Φάρκο ΦΚ), τελικά έμεινε ελεύθερος και τον χειμώνα του 2023, πήρε την απόφαση να επιστρέψει στην Ελλάδα και την ομάδα του Πανσερραϊκού, χρονιά που η ομάδα των Σερρών επέστρεψε στην πρώτη κατηγορία. Στην ομάδα από τη Σέρρες, βρήκε σαν προπονητή τον Πάμπλο Γκαρσία, ο οποίος του έδωσε φανέλα βασικού με τον Ουάρντα να εκμεταλλεύεται την ευκαιρία και να αποτελεί ένα βασικό γρανάζι για την ομάδα.

Το καλοκαίρι του 2024 πήρε μεταγραφή για την ομάδα του Ατρομήτου, κάνοντας την τρίτη θητεία του στην ομάδα των Αθηνών.

Το επόμενο έτος (2025), ήρθε σε συμφωνία με την ομάδα της Λάρισας, ωστόσο, μετά από ένα εξάμηνο έφυγε από την ομάδα και στις 2 Ιανουαρίου του 2026, ανακοινώθηκε από τον Ηρακλή Θεσσαλονίκης.  

 Σταδιοδρομία σε εθνικό επίπεδο 
Χρίστηκε διεθνής με το αντιπροσωπευτικό συγκρότημα κάτω των 20 και την Ολυμπιακή ομάδα της χώρας του.National team , transfermarkt.gr  Στα 22 του και όντας ποδοσφαιριστής του Παναιτωλικού, αγωνίστηκε πρώτη φορά για την ανδρών Αιγύπτου στις 11 Οκτωβρίου 2015, όταν ο Έκτορ Ραούλ Κούπερ τον χρησιμοποίησε σε όλο το β΄ ημίχρονο κατά τη φιλική νίκη με 3-0 επί της Ζάμπια στο ουδέτερο Άμπου Ντάμπι.Egypt vs. Zambia > Events, national-football-teams.com 

Από τον Αργεντινό προπονητή κλήθηκε στην 23άδα για την τελική φάση του κυπέλλου Εθνών Αφρικής 2017 (Κόπα Άφρικα), όπου μετείχε ως αλλαγή σε δύο αναμετρήσεις των ομίλων και τον ημιτελικό, ευστοχώντας στην καθοριστική προτελευταία εκτέλεση της διαδικασίας των πέναλτι,Burkina Faso-Egypt 1-1 (3-4 after penalties), ιστότοπος Αφρικανικής Συνομοσπονδίας Ποδοσφαίρου (CAF)  ενώ αγωνίστηκε για όλο τον τελικό στην ήττα με σκορ 2-1 από το Καμερούν. Επελέγη στην αποστολή της ομάδας στο Μουντιάλ του 2018.

 Τίτλοι-διακρίσεις 
Με την Αλ Αχλί:
 Πρωταθλητής Αιγύπτου: 1 2013-14.

Με τον ΠΑΟΚ:
 Κυπελλούχος Ελλάδος: 2 2016-2017, 2020-21

Με την εθνική Ανδρών Αιγύπτου:
 Φιναλίστ κυπέλλου Εθνών Αφρικής 2017

 Ατομικές διακρίσεις 

 Καλύτερος παίκτης της Ανόρθωσης για το 2022

 Παραπομπές 

Εξωτερικοί σύνδεσμοι

 Amr Warda, transfermarkt.gr 
 Warda, Amr, national-football-teams.com .

Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Αιγύπτιοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Αιγύπτου
Κατηγορία:Ποδοσφαιριστές Αλ Αχλί ΣΚ
Κατηγορία:Ποδοσφαιριστές ΣΝ Φεϊρένσε
Κατηγορία:Ποδοσφαιριστές Ραζά Κλεμπ Ατλετίκ
Κατηγορία:Ποδοσφαιριστές Πρέμιερ Λιγκ Αιγύπτου
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Δόξας Κατωκοπιάς
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Απόλλων Λεμεσού
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Α΄ κατηγορίας Κύπρου
Κατηγορία:Αιγύπτιοι ποδοσφαιριστές στο εξωτερικό
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Ηρακλή Θεσσαλονίκης